**Tallink Tenniseklubi liikmeleping nr** \_ \_

Spordikeskuse andmed:

Nimi: OÜ Lasnamäe Spordikeskus

Registrikood: 14083277

Asukoht: Osmussaare 7, Tallinn 13811

Telefon: 6118383

E-post: tennis@tallink.ee

Edaspidi „Spordikeskus“

Tallink Tenniseklubi liikme andmed:

Nimi:

Isikukood:

Asukoht:

Telefon:

E-post:

Edaspidi „Klubiliige“

Tallink Tenniseklubi liikmelepingu (edaspidi „Klubiliikme lepingu“) andmed

Tallink Tenniseklubi liikmelisuse andmed

Klubiliikme lepingu kehtivuse algus ja lõpp

Klubiliikme lepingu sõlmimise kuupäev

Viitenumber

Kliendikood

Salasõna

**Klubiliikme lepingu sisu**

1. Klubiliikme lepingu sõlmimine annab Klubiliikmele õiguse olla Tallink Tenniseklubi liige ja kasutada Tallink Tennisekeskuse poolt pakutavaid teenuseid Klubiliikme lepingu kehtivuse perioodil.
2. Klubiliikmel on õigus kasutada Tallink Tenniseklubi poolt pakutavaid soodustusi vastavalt Tallink Tenniseklubi liikmelisusele.

**Tasumise kord**

1. Spordikeskus esitab Klubiliikmele arve Tallink Tenniseklubi Klubiliikme aastamaksu tasumiseks kas ühekordse maksena või igakuiste osamaksete arvena hiljemalt jooksva kalendrikuu viiendal tööpäeval ja Klubiliige kohustub tasuma arvel märgitud tähtajaks.
2. Tasu maksmine on kohustuslik olenemata asjaolust, kas Klubiliige kasutab Tallink Tennisekeskuses pakutavaid teenuseid või mitte.

**Klubiliikme lepingu muutmine, kehtivus ja lõpetamine**

1. Klubiliikme lepingut on võimalik muuta Klubiliikme ja Spordikeskuse kokkuleppel. Klubiliikme lepingu muudatused jõustuvad muudatuse kokkuleppe sõlmimisele järgneva kalendrikuu esimesest kuupäevast alates.
2. Klubiliikme leping kehtib Klubiliikme lepingu andmetes sätestatud perioodi jooksul.
3. Klubiliikme lepingu ennetähtaegsel lõpetamisel Klubiliikme poolt tasutud Tallink Tenniseklubi aastamaksu ei tagastata ja lepingu lõpetamise kokkulepet on võimalik sõlmida igal ajal.
4. Klubiliikme igakuiste osamaksetega lepingu lõpetamise kokkulepet on võimalik sõlmida igal ajal. Klubiliikme lepingu lõpetamise kokkuleppe sõlmimisel

- 1. kuni 24. (kaasa arvatud) kuupäeval lõpeb Klubiliikme leping jooksva kalendrikuu viimasel kuupäeval; ja

- 25. kuni kalendrikuu viimasel kuupäeval (kaasa arvatud) lõpeb Klubiliikme leping järgmise kalendrikuu viimasel kuupäeval.

**Vastutus**

1. Spordikeskus vastutab Klubiliikme ees ning Klubiliikmel on õigus kasutada õiguskaitsevahendeid Spordikeskuse vastu üksnes juhul, kui Spordikeskus on oma kohustusi rikkunud tahtlikult või raske hooletuse tõttu.

**Üldsätted**

1. Spordikeskusel on õigus edastada Klubiliikme isikuandmeid ja andmeid võlgnevuste kohta juhul, kui Klubiliikme võlgnevus on pikem kui 30 kalendripäeva võlgnevuse sissenõudmiseks inkassofirmadele.
2. Klubiliikmelepingu osaks on Üldtingimused, Hinnakiri, ja Hea Tava Reeglid. Spordikeskusel on õigus Üldtingimusi, Hinnakirja, ja Hea Tava Reegleid ühepoolselt muuta igal ajal avaldades selle kohta vastavasisulise teate Spordikeskuse kodulehel internetis.
3. Klubiliikme lepingu allakirjutamisega kinnitab Klubiliige, et ta on tutvunud Üldtingimuste, Hinnakirja, ja Hea Tava Reeglitega ning kohustub neid täitma täies ulatuses.

Olen nõus, et minu ülalnimetatud e-postiaadressi ja mobiiltelefoni numbrit võib Spordikeskus kasutada otseturustuse pakkumiste tegemise eesmärgil. Isikuandmete vastutav töötleja on Spordikeskus.

Kliendil on isikuandmete töötlemisel kõik õigusaktidest tulenevad õigused, sealhulgas õigus:

• võtta käesolevaga antud nõusolek igal ajal tagasi ja loobuda pakkumiste saamisest iga pakkumise juures ära näidatud lingile vajutades;

• pöörduda Spordikeskuse poole seoses küsimustega isikuandmete töötlemise osas;

• küsida Spordikeskuselt enda kohta käivaid andmeid.

Spordikeskus Klubiliige

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Nimi / allkiri Nimi / allkiri